VLAK 1: Nuwe reëls en wat jy moet weet
President Ramaphosa het Dinsdag nuwe reëls aangekondig vir Vlak 1 van die ramptoestand in Suid-Afrika. Hierdie reëls is 'n verslapping van die streng maatreëls wat die afgelope twee jaar in Suid-Afrika gegeld het.
1.	As jy in die opelug is, kan jy maar jou masker bêre. Maskers by opelug feeste, marke en sportbyeenkomste is nie meer verpligtend nie.
2.	Binne in kantore, winkels ens. moet jy egter nog jou masker opsit.
3.	Die veilige afstand tussen mense word verminder van 1.5m na 1m.
4.	Tot 200 mense mag nou 'n begrafnis bywoon, maar nagwake is nog steeds taboe en die begrafnis mag nie langer as 2 ure duur nie.
5.	Toeriste van oorsee hoef nie 'n COVID toets te doen as hulle ten volle ingeënt is nie. Die toetse sal slegs geld vir toeriste wat nie ingeënt is nie.
6.	As gaste ingeënt is kan 'n lokaal tot 50% van sy kapasiteit gevul word, met geen maksimum limiet nie,
7.	As gaste nie ingeënt is nie, kan 'n lokaal tot 50% van sy kapasiteit gevul word met 'n maksimum van 1000 mense binnehuis en 2000 in die buitelug.
Die ramptoestand is tans geldig tot 15 April en die regering het konsepregulasies oop gemaak vir publieke kommentaar. Kommentaar is oop tot 16 April 2022.